stanford-oval/wikipedia huggingface dataset:
เขตปกครองคณะสงฆ์ตำบลคุ้งตะเภา
เจ้าคณะตำบลคุ้งตะเภา

ปัจจุบัน พระครูสุจิตพัฒนพิธาน (สมพงษ์ สมจิตฺโต) วัดใหม่เจริญธรรม (อุตรดิตถ์) เป็นเจ้าคณะตำบลคุ้งตะเภา (พ.ศ. 2548 - ปัจจุบัน)
เจ้าคณะตำบลคุ้งตะเภา > รายชื่อเจ้าคณะตำบลคุ้งตะเภาตั้งแต่อดีตจนถึงปัจจุบัน

| 0 | 1 | 2 | 3 | 4 | 5 |
| --- | --- | --- | --- | --- | --- |
ข้อมูลรายชื่อเจ้าคณะตำบลคุ้งตะเภาตั้งแต่ พรบ.คณะสงฆ์ ฉบับปรับปรุงแก้ไข พ.ศ. 2536
| รูป | ชื่อ | ตำแหน่งทางคณะสงฆ์และเผยแผ่ | วุฒิ | ปีดำรงตำแหน่ง เจ้าคณะตำบลคุ้งตะเภา | หมายเหตุ |
|  | 1. พระครูประดิษฐ์ ฐานกโร |  เจ้าอาวาสวัดหาดเสือเต้น  (พระครูประทวนสมณศักดิ์)  คู่สวดกรรมวาจาสังฆกรรม  ครูสอนพระปริยัติธรรม | น.ธ.เอก | พ.ศ. 2536 -  พ.ศ. 2539 | ลาสิกขาบท |
|  | 2. พระครูประดิษฐ์ธรรมธัช  (ธง ฐิติธมฺโม) |  เจ้าอาวาสวัดคุ้งตะเภา  (เจ้าอาวาสวัดราษฎร์ชั้นโท)  เจ้าสำนักศาสนศึกษาตำบลคุ้งตะเภารูปที่ 1  คู่สวดกรรมวาจาสังฆกรรม  ครูสอนพระปริยัติธรรม  ครูพระสอนศีลธรรมในโรงเรียน  พระธรรมทายาท (วัดชลประทานรังสฤษดิ์)  กรรมการกำกับสนามสอบธรรมสนามหลวง | น.ธ.เอก, ป.บส. | พ.ศ. 2540 - 2542 | ลาออก จากตำแหน่งเจ้าคณะตำบล |
|  | 3. พระครูวิจิตรธรรมรส  (สนั่น วชิรญาโณ) |  เจ้าอาวาสวัดเขาแก้ว  (พระครูเจ้าคณะตำบลชั้นเอก)  รองเจ้าคณะอำเภอเมืองอุตรดิตถ์ (ตำแหน่งในปัจจุบัน)  พระอุปัชฌาย์  ครูสอนพระปริยัติธรรม  ครูพระสอนศีลธรรมในโรงเรียน  ประธานหน่วยอบรมประชาชนประจำตำบลงิ้วงามเขต 1 (อปต.) | น.ธ.เอก, ป.บส. | พ.ศ. 2543 - 2547 | ได้รับเลื่อน ให้ดำรงตำแหน่ง รองเจ้าคณะอำเภอเมืองอุตรดิตถ์ |
|  | 4. พระครูสุจิตพัฒนพิธาน (สมพงษ์ สมจิตฺโต) |  เจ้าอาวาสวัดใหม่เจริญธรรม  เจ้าคณะตำบลคุ้งตะเภา (ตำแหน่งในปัจจุบัน)  เจ้าสำนักศาสนศึกษาตำบลคุ้งตะเภารูปที่ 2  พระอุปัชฌาย์  ครูสอนพระปริยัติธรรม  ครูพระสอนศีลธรรมในโรงเรียน  ประธานศูนย์พัฒนาคุณธรรมจริยธรรมประจำจังหวัดอุตรดิตถ์  ประธานหน่วยอบรมประชาชนประจำตำบลคุ้งตะเภา (อปต.) | น.ธ.เอก, ป.บส. | พ.ศ. 2548 - ปัจจุบัน | ยังคงดำรงตำแหน่ง |
อาณาเขตการปกครองคณะสงฆ์

ในอดีต เขตปกครองคณะสงฆ์ตำบลคุ้งตะเภา มีอำนาจหน้าที่ควบคุมดูแลพระภิกษุสงฆ์เฉพาะในเขตตำบลคุ้งตะเภาเท่านั้น แต่ในปัจจุบัน ตั้งแต่ปี พ.ศ. 2550 เป็นต้นมา อาณาเขตการปกครองสงฆ์ได้เพิ่มไปถึงเขตตำบลผาจุก (อำเภอเมืองอุตรดิตถ์) บางส่วน
ปัจจุบัน มีวัดในเขตปกครองคณะสงฆ์ทั้งหมด 7 วัด และ 2 สำนักสงฆ์ เรียงตามลำดับปีได้รับอนุญาตให้ตั้งวัดดังนี้
อาณาเขตการปกครองคณะสงฆ์ > วัดมีวิสุงคามสีมา

วัดมีวิสุงคามสีมา (อุโบสถ) มีจำนวน 5 วัด คือ
วัดคุ้งตะเภา
วัดป่ากล้วย
วัดป่าสักเรไร
วัดหาดเสือเต้น
วัดใหม่เจริญธรรม
อาณาเขตการปกครองคณะสงฆ์ > วัดไม่มีวิสุงคามสีมา

วัดไม่มีวิสุงคามสีมา มีจำนวน 2 วัด คือ
วัดหนองปล้อง
วัดบ่อพระ
อาณาเขตการปกครองคณะสงฆ์ > สำนักสงฆ์

สำนักสงฆ์ มีจำนวน 2 วัด คือ
ที่พักสงฆ์บ้านเด่นกระต่าย (ตำบลผาจุก)
ที่พักสงฆ์บ้านหนองบัว (ตำบลผาจุก)
พระสังฆาธิการในเขตปกครองคณะสงฆ์ตำบลคุ้งตะเภา > พระสังฆาธิการเจ้าอาวาส

เจ้าอาวาสวัดในเขตปกครองคณะสงฆ์ตำบลคุ้งตะเภา มีจำนวน 7 รูป ประจำวัดที่ได้รับอนุญาตให้ตั้งวัดจำนวน 7 วัด ดังต่อไปนี้
| 0 | 1 | 2 | 3 | 4 | 5 |
| --- | --- | --- | --- | --- | --- |
ข้อมูลรายชื่อเจ้าอาวาสวัดในเขตปกครองคณะสงฆ์ตำบลคุ้งตะเภาในปัจจุบัน พ.ศ. 2552  (เรียงตามลำดับพรรษากาล)
| รูป | ชื่อ | เจ้าอาวาสวัด | วุฒิ | ปีดำรงตำแหน่ง เจ้าอาวาส | หมายเหตุ |
|  | 1. พระครูประดิษฐ์ธรรมธัช  (ธง ฐิติธมฺโม) |  เจ้าอาวาสวัดคุ้งตะเภา  (เจ้าอาวาสวัดราษฎร์ชั้นโท) | น.ธ.เอก, ป.บส. | พ.ศ. 2533 | อดีตเจ้าคณะตำบลคุ้งตะเภา รูปที่ 2 |
|  | 2. พระครูสุจิตพัฒนพิธาน (สมพงษ์ สมจิตฺโต) |  เจ้าอาวาสวัดใหม่เจริญธรรม | น.ธ.เอก, ป.บส. | พ.ศ. 2546 | เจ้าคณะตำบลคุ้งตะเภา รูปที่ 4 |
|  | 3. พระวินัยธรสมศักดิ์ สิรินฺธโร |  เจ้าอาวาสวัดหนองปล้อง | น.ธ.เอก, ป.บส. | พ.ศ. 2541 |  |
|  | 4. พระครูสุธรรมาจารย์  (พร้อม ธนปาโล) |  เจ้าอาวาสวัดป่ากล้วย  (เจ้าอาวาสวัดราษฎร์ชั้นโท) | น.ธ.เอก |  |  |
|  | 5. พระอธิการชอุ่ม จนทธมฺโม |  เจ้าอาวาสวัดหาดเสือเต้น | น.ธ.เอก | พ.ศ. 2539 |  |
|  | 6. พระอธิการบุญธรรม ปุญฺญกาโม |  เจ้าอาวาสวัดป่าสักเรไร | น.ธ.เอก |  |  |
|  | 7. พระสันติ สุทธสีโล |  เจ้าอาวาสวัดบ่อพระ | น.ธ.เอก, ป.บส. | พ.ศ. 2551 |  |
พระสังฆาธิการในเขตปกครองคณะสงฆ์ตำบลคุ้งตะเภา > พระสังฆาธิการระดับรองเจ้าอาวาส

ปัจจุบันในเขตปกครองคณะสงฆ์ตำบลคุ้งตะเภามีรองเจ้าอาวาสที่ได้รับการแต่งตั้งโดยถูกต้องตามกฎมหาเถรสมาคม มีจำนวน 1 รูป ดังนี้
| 0 | 1 | 2 | 3 | 4 | 5 |
| --- | --- | --- | --- | --- | --- |
ข้อมูลรายชื่อรองเจ้าอาวาสวัดในเขตปกครองคณะสงฆ์ตำบลคุ้งตะเภาในปัจจุบัน พ.ศ. 2552
| รูป | ชื่อ | รองเจ้าอาวาสวัด | วุฒิ | ปีดำรงตำแหน่ง รองเจ้าอาวาส | หมายเหตุ |
|  | 1. พระสมุห์สมชาย จีรปุญฺโญ  (แสงสิน) |  รองเจ้าอาวาสวัดคุ้งตะเภา  (รองเจ้าอาวาสวัดราษฎร์) | น.ธ.เอก, ป.บส. | พ.ศ. 2537 | เลขานุการเจ้าคณะอำเภอเมืองอุตรดิตถ์ ฝ่ายการศึกษาคณะสงฆ์ |
ข้อมูลทั่วไปภายในเขตปกครองคณะสงฆ์ตำบลคุ้งตะเภา > การจัดการศึกษาพระปริยัติธรรมของคณะสงฆ์ > ประวัติการจัดการศึกษาพระปริยัติธรรมของคณะสงฆ์

ก่อนที่จะมีการแยกเขตการปกครองคณะสงฆ์จากตำบลท่าเสามาตั้งเป็นเขตปกครองคณะสงฆ์ตำบลใหม่นั้น คณะสงฆ์ในตำบลคุ้งตะเภามีการศึกษาพระปริยัติธรรมมาก่อนแล้ว โดยในปี พ.ศ. 2500 วัดป่ากล้วยได้เคยเป็นสถานที่ตั้งของสำนักเรียนพระปริยัติธรรมแห่งแรกของตำบลคุ้งตะเภา โดยได้ก่อตั้งขึ้นตามดำริของพระมหาจรูญ คุตฺตจิตฺโต (พรหมน้อย) ซึ่งทำให้หลังจากนั้นไม่นาน พระมหาปรีชา ปริญฺญาโณ (คืนประคอง) ลูกศิษย์ของพระมหาจรูญที่เป็นคนบ้านป่ากล้วย ได้เข้าอุปสมบทและศึกษาพระปริยัติธรรมจนสอบได้เป็นพระภิกษุเปรียญธรรม ๙ ประโยค เป็นรูปแรกของจังหวัดอุตรดิตถ์
และหลังจากนั้นได้มีชาวตำบลคุ้งตะเภาได้เข้ามาอุปสมบทเพื่อศึกษาพระปริยัติธรรมและสอบได้เป็นเปรียญหลายคน จนในปี พ.ศ. 2539 สามเณรสัญญา โปร่งใจ (พระมหาสัญญา ปญฺญาวิจิตฺโต) คนบ้านป่ากล้วย ได้สอบไล่ได้เปรียญธรรม ๙ ประโยคในขณะเป็นสามเณร (ประโยค ๙ นาคหลวง) ขณะอายุได้ 21 ปี (สำนักเรียนวัดประยุรวงศาวาสวรวิหาร) ทำให้ท่านเป็นสามเณรชาวอุตรดิตถ์รูปแรกและรูปเดียวในปัจจุบัน (2552) ที่ได้รับพระบรมราชานุเคราะห์จากพระบาทสมเด็จพระเจ้าอยู่หัว ทรงรับเป็นนาคหลวง อุปสมบทในวัดพระศรีรัตนศาสดาราม
อย่างไรก็ตามการจัดการศึกษาพระปริยัติธรรมทั้งบาลีและนักธรรมสำนักวัดป่ากล้วยได้ล้มเลิกไปเมื่อพระมหาจรูญได้ลาสิกขาบท ทำให้พระสงฆ์และสามเณรที่สนใจศึกษาภาษาบาลีต้องไปศึกษาในสำนักเรียนนอกตำบล โดยส่วนใหญ่จะเข้าศึกษาที่วัดคลองโพธิ์หรือวัดอื่น ๆ ในกรุงเทพมหานคร ส่วนการศึกษานักธรรมนั้นคงเรียนกันตามวัดตามปกติ โดยจะมีการอบรมก่อนสอบบ้างในวัดเจ้าคณะตำบลท่าเสา ซึ่งจะตั้งอยู่คนละฝั่งแม่น้ำน่านและต่างตำบลกัน แต่อยู่ในสังกัดเขตปกครองคณะสงฆ์เดียวกัน (เขตการปกครองคณะสงฆ์ตำบลท่าเสา) ซึ่งเมื่อได้มีการแยกเขตการปกครองคณะสงฆ์มาตั้งเป็นตำบลใหม่ในภายหลังแล้ว พระสงฆ์ก็ยังคงทำการเรียนการสอนนักธรรมอยู่ตามวัดของตนตามปกติ โดยไม่มีสำนักเรียนอย่างเป็นทางการที่พระสงฆ์ต้องมารวมตัวกันเรียนในห้องเรียนแต่อย่างใด
ต่อมาในปี พ.ศ. 2549 สมัยเจ้าคณะตำบลคุ้งตะเภารูปที่ 4 ได้มีมติที่ประชุมพระสังฆาธิการระดับเจ้าอาวาสในตำบลคุ้งตะเภา  โดยดำริของพระครูสุจิตพัฒนพิธาน (สมพงษ์ สมจิตฺโต) ตกลงให้ยกวัดใหม่เจริญธรรมในฐานะวัดเจ้าคณะตำบล เปิดทำการสอนห้องเรียนพระปริยัติธรรมขึ้นในแผนกนักธรรมและบาลี (พ.ศ. 2552) ป็นครั้งแรกหลังจากได้แยกเขตการปกครองคณะสงฆ์มาตั้งเป็นเขตปกครองคณะสงฆ์ตำบลใหม่
ข้อมูลทั่วไปภายในเขตปกครองคณะสงฆ์ตำบลคุ้งตะเภา > การจัดการศึกษาพระปริยัติธรรมของคณะสงฆ์ > การศึกษาแผนกบาลีของคณะสงฆ์ภายในตำบล

ตามมติที่ประชุมพระสังฆาธิการระดับเจ้าอาวาสในตำบลคุ้งตะเภา พ.ศ. 2552 โดยดำริของพระครูสุจิตพัฒนพิธาน (สมพงษ์ สมจิตฺโต) ตกลงให้วัดใหม่เจริญธรรมในฐานะวัดเจ้าคณะตำบล เปิดทำการสอนห้องเรียนพระปริยัติธรรมแผนกบาลี โดยยกให้เป็นห้องเรียนแผนกบาลีของคณะสงฆ์ประจำตำบล ทำการเรียนการสอนในระดับชั้นบาลีไวยากรณ์ในระดับพื้นฐาน เนื่องด้วยความขาดแคลนบุคลากร และขาดการสนับสนุนบุคลากรเพิ่มเติมจากวัดคลองโพธิ์ พระอารามหลวง สำนักเรียนพระปริยัติธรรมแผนกบาลีอันดับ 1 ของเขตการปกครองคณะสงฆ์ภาค 5 ที่อยู่ใกล้เคียง ทำให้ในปีแรกห้องเรียนแผนกบาลีของคณะสงฆ์ประจำตำบลคุ้งตะเภา จะอยู่ในฐานะของห้องเรียนทดลอง เพราะมีครูสอนพระปริยัติธรรมแผนกบาลีประจำทำการสอนเพียง 1 รูป (พระมหาสมาน อคฺคปญฺโญ) เท่านั้น
ข้อมูลทั่วไปภายในเขตปกครองคณะสงฆ์ตำบลคุ้งตะเภา > การจัดการศึกษาพระปริยัติธรรมของคณะสงฆ์ > การศึกษาแผนกธรรมของคณะสงฆ์และคฤหัสถ์ภายในตำบล > การศึกษานักธรรมสำหรับพระสงฆ์ในตำบลคุ้งตะเภา

ตามมติที่ประชุมพระสังฆาธิการระดับเจ้าอาวาสในตำบลคุ้งตะเภา พ.ศ. 2550 พระสงฆ์จากทุกวัดในเขตตำบลคุ้งตะเภาผู้ที่ยังสอบไม่ได้นักธรรมชั้นเอกทุกรูป ต้องเรียนนักธรรมจนกว่าจะสอบไล่ชั้นเอกได้  โดยพระสงฆ์ในเขตตำบลจะศึกษาวิชานักธรรมในช่วงก่อนและในระหว่างพรรษากาล โดยรวมมาเรียนนักธรรมทุกชั้นที่วัดใหม่เจริญธรรมซึ่งเป็นวัดเจ้าคณะตำบล เมื่อพระสงฆ์รูปใดสอบสนามหลวงไล่ได้ชั้นเอกแล้ว เจ้าคณะอำเภอเมืองอุตรดิตถ์จะขึ้นทะเบียนพระสงฆ์รูปนั้นเป็นผู้ทรงคุณวุฒิประจำอำเภอฯ (ตามมติเจ้าคณะภาค 5) ให้เป็นครูสอนปริยัติธรรม ช่วยเหลืองานคณะสงฆ์ในด้านการศึกษาและช่วยงานเผยแผ่พระพุทธศาสนาต่อไป
ข้อมูลทั่วไปภายในเขตปกครองคณะสงฆ์ตำบลคุ้งตะเภา > การจัดการศึกษาพระปริยัติธรรมของคณะสงฆ์ > การศึกษาแผนกธรรมของคณะสงฆ์และคฤหัสถ์ภายในตำบล > การศึกษาธรรมศึกษาสำหรับคฤหัสถ์ในตำบลคุ้งตะเภา

การศึกษาแผนกธรรมศึกษาหรือการศึกษาวิชาธรรมของคฤหัสถ์ (ผู้ไม่ใช่นักบวช) ในตำบลคุ้งตะเภานั้น เริ่มจัดการเรียนการสอนในปี พ.ศ. 2540 อันเป็นช่วงแรก ๆ ที่แม่กองธรรมสนามหลวงเปิดโอกาสให้มีการสอบไล่ธรรมศึกษาสำหรับคฤหัสถ์ในต่างจังหวัดขึ้น โดยในช่วงแรก พระสมุห์สมชาย จีรปุญฺโญ (แสงสิน) รองเจ้าอาวาสวัดคุ้งตะเภา และพระนักเผยแผ่พระพุทธศาสนาประจำจังหวัดอุตรดิตถ์ ได้ดำเนินการประสานงานไปยังโรงเรียนในเขตตำบลคุ้งตะเภาขอนำพระสงฆ์เข้าสอนจริยธรรมและธรรมศึกษาในโรงเรียน ซึ่งการจัดการเรียนการสอนในครั้งนั้นประสบผลสำเร็จไปด้วยดี มีนักเรียนและผู้สนใจสอบไล่ได้ธรรมศึกษาเป็นจำนวนมาก ต่อมาเจ้าคณะตำบลในขณะนั้นคือ เจ้าอธิการธง ฐิติธมฺโม (อิ่มชม) วัดคุ้งตะเภา เล็งเห็นความสำคัญของการศึกษาธรรมของคฤหัสถ์ดังกล่าว จึงได้ดำเนินการขอจัดตั้ง สำนักศาสนศึกษาประจำตำบลคุ้งตะเภา ขึ้นที่วัดคุ้งตะเภา และต่อมามีการเปลี่ยนเจ้าคณะตำบลคุ้งตะเภาในปี พ.ศ. 2543 จึงเกิดการลักลั่นในการบริหารงานสำนักศาสนศึกษาในระยะหนึ่ง แต่วัดคุ้งตะเภาโดยการนำของพระสมุห์สมชาย ก็ได้จัดการสอนธรรมศึกษาเช่นเดิม โดยดำเนินการและออกทุนดำเนินการเองทั้งหมด และมีผู้สอบไล่ได้ธรรมศึกษาเป็นจำนวนมากทุกปี และในปี พ.ศ. 2549 พระครูสุจิตพัฒนพิธาน (สมพงษ์ สมจิตฺโต)  วัดใหม่เจริญธรรม ได้รับแต่งตั้งเป็นเจ้าคณะตำบลคุ้งตะเภา จึงได้จัดเปิดสนามสอบธรรมศึกษาแห่งที่ 5 ของอำเภอเมืองอุตรดิตถ์ ที่โรงเรียนป่าขนุนเจริญวิทยา เพื่อเป็นสนามสอบสำหรับนักเรียนในสังกัดสำนักศาสนศึกษาวัดคุ้งตะเภา ซึ่งเป็นการเปิดสนามสอบธรรมศึกษาที่ตำบลคุ้งตะเภาเป็นครั้งแรก
ข้อมูลทั่วไปภายในเขตปกครองคณะสงฆ์ตำบลคุ้งตะเภา > การเผยแผ่และสำนักปฏิบัติธรรมประจำตำบล > การเผยแผ่พระพุทธศาสนาของคณะสงฆ์ในตำบลคุ้งตะเภา

ปัจจุบันวัดในเขตตำบลคุ้งตะเภา (วัดใหม่เจริญธรรม) ได้รับการแต่งตั้งให้เป็น ศูนย์พัฒนาคุณธรรมจริยธรรมประจำจังหวัดอุตรดิตถ์ อยู่ในความรับผิดชอบของ พระครูสุจิตพัฒนพิธาน (สมพงษ์ สมจิตฺโต)  เจ้าคณะตำบลคุ้งตะเภา ซึ่งมีการจัดโครงการอบรมคุณธรรมจริยธรรมตลอดทั้งปี เช่น การบรรพชาสามเณรเฉลิมพระเกียรติ การอบรมบำบัดผู้ติดยาเสพติด การอบรมปรับสภาพนักเรียน การเข้าค่ายพุทธบุตร ฯลฯ รวมทั้งมีการนำคณะพระสงฆ์ไปให้การอบรมคุณธรรมแก่นักเรียนในสถานศึกษาต่าง ๆ ทั้งในและนอกจังหวัดอุตรดิตถ์
ข้อมูลทั่วไปภายในเขตปกครองคณะสงฆ์ตำบลคุ้งตะเภา > การเผยแผ่และสำนักปฏิบัติธรรมประจำตำบล > สำนักปฏิบัติธรรมประจำตำบลคุ้งตะเภา

ตำบลคุ้งตะเภามีสำนักปฏิบัติธรรมประจำตำบล ตามนโยบายของมหาเถรสมาคม จำนวน 1 แห่ง คือ สำนักปฏิบัติธรรมวัดใหม่เจริญธรรม ตั้งแต่ปี พ.ศ. 2550 แต่ไม่ปรากฏว่ามีการปฏิบัติกิจกรรมด้านการส่งเสริมการปฏิบัติธรรมตลอดทั้งปี โดยคงเป็นสำนักปฏิบัติในนามประจำตำบลเท่านั้น
ปัจจุบันโดยพฤตินัย สำนักปฏิบัติธรรมในเขตตำบลคุ้งตะเภาที่เป็นที่ยอมรับกันโดยทั่วไปคือ สำนักปฏิบัติธรรมวัดป่ากล้วย ตั้งอยู่ที่วัดป่ากล้วย มีสำนักปฏิบัติธรรมแยกเป็นเอกเทศจัดภูมิทัศน์แบบวัดป่า โดยมีพระอาจารย์เฉลิมโชค ฉนฺทชาโต เป็นเจ้าสำนักปฏิบัติธรรม ซึ่งมีผู้สนใจเข้ามาอุปสมบทและศึกษาปฏิบัติสมาธิภาวนาตลอดทั้งปี สำนักปฏิบัติธรรมนี้มีสำนักอุบาสิกา รับสตรีผู้สนใจเข้ามาบวชถือศีล 8 ด้วย ซึ่งเป็นการเปิดโอกาสให้สตรีได้เข้ามาปฏิบัติธรรมได้ตลอดทั้งปีเช่นกัน
ข้อมูลทั่วไปภายในเขตปกครองคณะสงฆ์ตำบลคุ้งตะเภา > สถานที่ลงอุโบสถสังฆกรรมตามพระวินัยของคณะสงฆ์ตำบลคุ้งตะเภา

ปัจจุบัน คณะสงฆ์ตำบลคุ้งตะเภาจะลงฟังพระปาฏิโมกข์ตามพระวินัยทุกกึ่งเดือนในช่วงเข้าพรรษา โดยเวียนสถานที่ไปในแต่ละวัดที่มีวิสุงคามสีมา เป็นช่วงที่พระสงฆ์ทั้งตำบลมาลงกระทำสังฆกรรมร่วมกัน ซึ่งเรียงลำดับการลงฟังพระปาฏิโมกข์ตามลำดับจำนวน 6 ลำดับวัดตามรอบกึ่งเดือนตามปฏิทินในช่วงฤดูกาลเข้าพรรษาดังนี้
| ครั้งที่ | ภาพวิสุงคามสีมา | วัด | วัน | หมายเหตุ |
| --- | --- | --- | --- | --- |
| 1 |  | วัดป่ากล้วย | วันอาสาฬหบูชา ขึ้น 15 ค่ำ เดือน 8 |  |
| 2 |  | วัดใหม่เจริญธรรม (ครั้งที่ 1) | แรม 15 ค่ำ เดือน 8 | วัดเจ้าคณะตำบล |
| 3 |  | วัดคุ้งตะเภา | ขึ้น 15 ค่ำ เดือน 9 |  |
| 4 |  | วัดป่าสักเรไร | แรม 15 ค่ำ เดือน 9 |  |
| 5 |  | วัดหาดเสือเต้น | ขึ้น 15 ค่ำ เดือน 10 |  |
| 6 |  | วัดใหม่เจริญธรรม (ครั้งที่ 2) | แรม 15 ค่ำ เดือน 10 | วัดเจ้าคณะตำบล |
ข้อมูลทั่วไปภายในเขตปกครองคณะสงฆ์ตำบลคุ้งตะเภา > อุปัชฌาย์ผู้มีสิทธิทำการบรรพชาอุปสมบทในตำบลคุ้งตะเภา

ปัจจุบัน พระครูสุจิตพัฒนพิธาน (สมพงษ์ สมจิตฺโต) วัดใหม่เจริญธรรม (อุตรดิตถ์) ได้รับการแต่งตั้งเป็นอุปัชฌาย์ประจำตำบลคุ้งตะเภา มีสิทธิที่จะทำการบรรพชาอุปสมบทกุลบุตรได้ภายในวัดในเขตปกครองคณะสงฆ์ตำบลคุ้งตะเภา
นอกจากอุปัชฌาย์ประจำตำบลคุ้งตะเภา และเจ้าคณะเหนือขึ้นไปแล้ว พระภิกษุรูปอื่นแม้จะได้รับการแต่งตั้งเป็นอุปัชฌาย์โดยชอบตามกฎมหาเถรสมาคม ไม่มีสิทธิทำการบรรพชาอุปสมบทกุลบุตรผู้จะบวชภายในวัด (วิสุงคามสีมา) ในเขตปกครองคณะสงฆ์ตำบลคุ้งตะเภาได้
โดยพระสังฆาธิการเจ้าคณะเหนือกว่าเจ้าคณะตำบลที่ได้รับแต่งตั้งให้เป็นพระอุปัชฌาย์ที่สามารถให้การอุปสมบทพระสงฆ์ในเขตปกครองคณะสงฆ์ตำบลคุ้งตะเภาได้โดยถูกต้องตามกฎมหาเถรสมาคมนั้นคือ พระครูเกษมธรรมาลังการ (อุดร)  วัดหมอนไม้ ในตำแหน่งเจ้าคณะอำเภอเมืองอุตรดิตถ์, พระเทพปริยัติวิธาน (อำนวย จนฺทสโร) วัดคลองโพธิ์ พระอารามหลวง ในตำแหน่งเจ้าคณะจังหวัดอุตรดิตถ์, พระธรรมปัญญาภรณ์ (สุชาติ ธมฺมรตโน) วัดปากน้ำภาษีเจริญ ในตำแหน่งเจ้าคณะภาค 5, สมเด็จพระมหารัชมังคลาจารย์ (ช่วง วรปุญฺโญ) วัดปากน้ำภาษีเจริญ ในตำแหน่งเจ้าคณะหนเหนือ และสมเด็จพระสังฆราช หรือผู้ปฏิบัติหน้าที่แทนสมเด็จพระสังฆราช โดยพระสังฆาธิการเจ้าคณะเหนือกว่าในระดับใดจะมาทำการอุปสมบทได้ เจ้าคณะในระดับรองกว่าเจ้าคณะผู้จะมาเป็นอุปัชฌาย์นั้นต้องทำหนังสือนิมนต์มาเท่านั้น หากทำผิดขั้นตอนจะเป็นการละเมิดจรรยาพระสังฆาธิการ อาจถูกสอบสวนและถูกถอดจากตำแหน่งพระสังฆาธิการได้
ดูเพิ่ม

ตำบลคุ้งตะเภา
เทศบาลตำบลคุ้งตะเภา
เขตปกครองคณะสงฆ์อำเภอเมืองอุตรดิตถ์
แหล่งข้อมูลอื่น

เว็บไซด์วัดคุ้งตะเภา www.watkungtaphao.ob.tc เก็บถาวร 2010-03-09 ที่ เวย์แบ็กแมชชีน
แผนที่และภาพถ่ายทางอากาศของ เขตปกครองคณะสงฆ์ตำบลคุ้งตะเภา
ภาพถ่ายดาวเทียมจากวิกิแมเปีย หรือกูเกิลแมปส์
แผนที่จากลองดูแมป หรือเฮียวีโก
ภาพถ่ายทางอากาศจากเทอร์ราเซิร์ฟเวอร์
17°39′24″N 100°08′55″E﻿ / ﻿17.65679°N 100.14849°E﻿ / 17.65679; 100.14849
| ด ค กพุทธศาสนสถาน ในเขตปกครองคณะสงฆ์ตำบลคุ้งตะเภา อำเภอเมือง จังหวัดอุตรดิตถ์ |
| --- | --- | --- |
| มีวิสุงคามสีมา |  วัดคุ้งตะเภา  วัดใหม่เจริญธรรม  วัดป่ากล้วย  วัดป่าสักเรไร  วัดหาดเสือเต้น  |  |
| ไม่มีวิสุงคามสีมา |  วัดหนองปล้อง  วัดเด่นกระต่าย  (ตำบลผาจุก)  |  |
| สำนักสงฆ์ |  วัดบ่อพระ  ที่พักสงฆ์บ้านหนองบัว  (ตำบลผาจุก)  |  |
| ด ค กหน่วยการปกครองและสถานที่สำคัญในตำบลคุ้งตะเภา |
| --- | --- | --- |
| หมู่บ้าน |  หมู่บ้านป่ากล้วย (หมู่ 1-2)  หมู่บ้านป่าขนุน(หมู่ 3)  หมู่บ้านคุ้งตะเภา (หมู่ 4)  หมู่บ้านหัวหาด (หมู่ 5)  หมู่บ้านหาดเสือเต้น (หมู่ 6,8)  หมู่บ้านบ่อพระ (หมู่ 7)  |  |
| ศาสนสถาน |  วัดคุ้งตะเภา  วัดใหม่เจริญธรรม  วัดป่ากล้วย  วัดป่าสักเรไร  วัดหาดเสือเต้น  วัดหนองปล้อง  วัดบ่อพระ  |  |
| สถานศึกษา |  โรงเรียนบ้านคุ้งตะเภา  โรงเรียนบ้านหัวหาด  โรงเรียนบ้านบ่อพระ  โรงเรียนป่าขนุนเจริญวิทยา (ประถมและมัธยมต้น)  โรงเรียนบ้านหาดเสือเต้น (ประถมและมัธยมต้น)  สำนักศาสนศึกษาวัดคุ้งตะเภา (สำนักเรียนของคณะสงฆ์)  |  |
| การท่องเที่ยว |  อนุสาวรีย์คู่บารมีกู้แผ่นดิน (หมู่บ้านคุ้งตะเภา)  สวนสาธารณะหาดริมน้ำน่านหมู่บ้านคุ้งตะเภา (หมู่บ้านคุ้งตะเภา)  พิพิธภัณฑ์พื้นบ้านวัดคุ้งตะเภา (วัดคุ้งตะเภา)  หลวงพ่อสุวรรณเภตรา (วัดคุ้งตะเภา)  หลวงพ่อสุโขสัมฤทธิ์ (วัดคุ้งตะเภา)  สวนพฤกษศาสตร์สมุนไพรวัดคุ้งตะเภา (วัดคุ้งตะเภา)  ต้นบุนนาควัดคุ้งตะเภา (วัดคุ้งตะเภา)  บึงทุ่งกะโล่ (เขตหมู่บ้านคุ้งตะเภา)  |  |
คณะนักเรียนพระปริยัติธรรม สำนักเรียนพระปริยัติธรรมวัดป่ากล้วย ครั้งแรกก่อตั้ง
กุฎิสงฆ์วัดป่ากล้วย สถานที่ทำการเรียนการสอนพระปริยัติธรรมแห่งแรกในตำบลคุ้งตะเภา (ภาพถ่ายเมื่อ พ.ศ. 2499)
การเรียนการสอนนักธรรมของคณะสงฆ์ในเขตปกครองคณะสงฆ์ตำบลคุ้งตะเภาในวัดใหม่เจริญธรรม
สนามสอบธรรมศึกษาหอประชุมโรงเรียนป่าขนุนเจริญวิทยา
นักเรียนธรรมศึกษาในสำนักศาสนาศึกษาวัดคุ้งตะเภา
การจัดอบรมคุณธรรมจริยธรรมในโรงเรียนของคณะสงฆ์ตำบลคุ้งตะเภา
บรรยากาศสำนักปฏิบัติธรรมวัดป่ากล้วย
การบรรพชาอุปสมบทพระสงฆ์ในอุโบสถวัดคุ้งตะเภา
ยานนี

| ยานนี |
| --- | --- |

ข้อมูลพื้นฐาน
ชื่อเกิด: ยานนิส คริโซมัลลิส (Γιάννης Χρυσομάλλης)
เกิด: 14 พฤศจิกายน พ.ศ. 2497 (70 ปี)
ที่เกิด: กาลามาตา ประเทศกรีซ
แนวเพลง: นิวเอจ
อาชีพ: นักแต่งเพลง,นักดนตรี
เครื่องดนตรี: คีย์บอร์ด, เปียโน
ช่วงปี: ประมาณ พ.ศ. 2523 - ปัจจุบัน
ค่ายเพลง: Private Music Windham Hill Virgin Records Image Entertainment

เว็บไซต์: www.Yanni.com
ยานนี (อังกฤษ: Yanni) หรือ ยานนิส คริโซมัลลิส (กรีก:Γιάννης Χρυσομάλλης) ปัจจุบันมีชื่อตามกฎหมายในสหรัฐอเมริกาว่า จอห์น ยานนี คริสโตเฟอร์ (อังกฤษ: John Yanni Christopher) เกิดเมื่อวันที่ 14 พฤศจิกายน พ.ศ. 2497 เป็นคีตกวี นักเปียโน และนักคีย์บอร์ด ชาวกรีก เกิดที่เมืองกาลามาตา ประเทศกรีซ
ยานนีมักถูกจัดเป็นนักดนตรีในแนวดนตรีนิวเอจ เคยเปิดการแสดงคอนเสิร์ตที่โบราณสถาน ในกรุงเอเธนส์ เมื่อปีพ.ศ. 2536 ซึ่งเป็นที่มาของอัลบั้มและวีดิทัศน์ Yanni Live At The Acropolis ต่อมาภายหลังเป็นมิวสิกวิดีโอที่ขายที่ดีสุดอันดับสองตลอดกาล นอกจากนี้ ยานนียังเป็นหนึ่งในนักดนตรีชาวตะวันตกเพียงไม่กี่คน ที่ได้รับอนุญาตให้แสดงที่ทัชมาฮาลในประเทศอินเดีย และพระราชวังต้องห้ามในประเทศจีนอีกด้วย
ประวัติ > ชีวิตวัยเด็ก

ยานนีสนใจด้านดนตรีและเริ่มหัดเล่นเปียโนด้วยตนเอง โดยเริ่มการจากการแสดงเปียโนให้สมาชิกคนอื่น ๆ ภายในครอบครัวฟัง นอกจากด้านดนตรีแล้ว ยานนียังเคยลงแข่งขันว่ายน้ำในประเทศบ้านเกิด และสร้างสถิติของประเทศในท่าฟรีสไตล์ 50 เมตรด้วย และเข้ารับการศึกษาที่มหาวิทยาลัยมินนิโซตา ด้านศิลปศาสตรบัณฑิต สาขาจิตวิทยา หลังจากนั้น ยานนีตัดสินใจเลือกอาชีพทางด้านดนตรี แม้ว่าจะไม่สามารถอ่านโน้ตเพลง และไม่เคยได้รับการฝึกอย่างจริงจังก็ตาม
ประวัติ > คามิเลียน

สมัยที่เรียนมหาวิทยาลัยนั้น ยานนีได้มีโอกาสเข้าร่วมวงดนตรี "คามีเลียน" (Chameleon) ของชาร์ลี อดัมส์ ซึ่งภายหลังอดัมส์ได้กลายมาเป็นมือกลองให้แก่วงดนตรีหลักของยานนี ยานนีและวงดนตรีคามิเลียนประสบความสำเร็จพอสมควรในแถบมิดเวสต์ของสหรัฐอเมริกา หลังจากนั้น ยานนีเริ่มออกห่างจากชีวิตแบบร็อกแอนด์โรลล์ และหันเหไปเล่นดนตรีแนวอินสทรูเมนทัล และได้ตั้งวงร่วมกับมือกลองชาร์ลี อดัมส์อีกครั้ง ในวงเล็ก ๆ ที่ตั้งขึ้น
บทเพลง

ยานนีออกผลงานเพลงอัลบั้มแรก Optimystique ในปี พ.ศ. 2523 และหยุดพักผลงานเพลงไปนานถึงหกปีเต็ม ก่อนจะออกอัลบั้มอีกครั้งในปี พ.ศ. 2529 ในชื่อชุด Keys To Imagination, Out Of Silence, Chameleon Days, Niki Nana, Reflections Of Passion, In Celebration Of Life, Dare To Dream, In My Time และ Yanni Live At The Acropolis ในปี พ.ศ. 2537
ในปี พ.ศ. 2535 ยานนีออกอัลบั้ม Romantic Moments ซึ่งเป็นผลงานเพลงในรูปแบบของการรวบรวมบทเพลงในอัลบั้มต่าง ๆ ภายหลังจากออกผลงานเพลงติดต่อกัน ตั้งแต่ปี พ.ศ. 2529 - พ.ศ. 2537 ยานนีหยุดพักการทำงานไปสองปี ก่อนจะออกอัลบั้ม Tribute ในปี พ.ศ. 2540 พร้อมกับอัลบั้ม Devotion (The Best of Yanni) และ The Private Years ในปี พ.ศ. 2542 ในรูปแบบของอัลบั้มรวมเพลงอีกครั้ง
ภายหลังจากออกผลงานเพลงติดต่อกัน ยานนีหยุดพักการทำงานอีกครั้งเป็นระยะเวลาสองปี จึงออกอัลบั้ม If I Could Tell You ในปี พ.ศ. 2543 และอัลบั้ม Ethnicity ในปี พ.ศ. 2546 ซึ่งเป็นผลงานเพลงล่าสุดของยานนีจากผลงานเพลงทั้งหมด 13 อัลบั้ม
บทเพลง > Dare To Dreams

Dare to Dream เป็นผลงานอัลบั้มแรกของยานนีในปี พ.ศ. 2535 ที่ได้รับการเสนอชื่อในรางวัลแกรมมี่ โดยอัลบั้ม Dare to Dream มีเพลง "Aria" ซึ่งเป็นเพลงที่รู้จัก ภายหลังจากที่สายการบินบริติชแอร์เวย์สนำไปประกอบโฆษณา ในปี พ.ศ. 2536 ยานนีออกอัลบั้ม In My Time ซึ่งได้รับการเสนอชื่อรางวัลแกรมมี่อีกครั้ง
บทเพลง > Live At The Acropolis

หลังจากออกอัลบั้ม Dare To Dreams ยานนีประสบความสำเร็จอย่างสูงสุดในปีต่อมา ภายหลังจากออกอัลบั้มและวีดิทัศน์ ในชุด Yanni Live At The Acropolis ถ่ายทำและบันทึกการแสดงในวันที่ 25 พฤศจิกายน พ.ศ. 2536 โดยยานนีเลือกที่จะเปิดการแสดงที่โรงละครเอรอเดส อัตติกอส ซึ่งเป็นโรงละครหินเก่าแก่ที่มีอายุเกือบสองพันปี และจัดเป็นโบราณสถานที่มีความสำคัญของกรุงเอเธนส์ ประเทศกรีซ
Yanni Live in Acropolis เป็นอัลบั้มบันทึกการแสดงสดครั้งแรกของยานนี และเป็นครั้งแรกของการแสดงที่ใช้วงออร์เคสตราในการแสดงร่วมกับวงดนตรีหลักของยานนีด้วย การแสดงที่โรงละคอรเอรอเดส อัตติกอส มีชาร์แดด โรฮานี เป็นวาทยากรผู้ควบคุมวงดนตรี ร่วมกับวงรอยัลฟิลฮาร์โมนิกออร์เคสตรา โดยการแสดงครั้งนี้นอกจากโรฮานีจะเป็นวาทยกรแล้ว ยังได้ร่วมบรรเลงไวโอลินคู่กับคาเรน บริกกส์ นักไวโอลินในวงหลักของยานนี เจ้าของฉายา "หญิงสาวชุดแดง" ในเพลง Within Attraction อีกด้วย
Within Attraction เป็นเพลงในอัลบั้ม Out Of Silence แทรคที่ 5 ความยาว 8:14 นาที ซึ่งเป็นการแสดงที่ได้รับเสียงปรบมือจากผู้ชมนับหมื่นคนเป็นจำนวนมากอีกเพลงหนึ่ง Within Attraction เป็นการบรรเลงบทเพลงที่ใช้เครื่องดนตรีหลักเพียงไม่กี่ชิ้นในวงดนตรี ได้แก่ไวโอลิน จำนวน 2 ตัว คีย์บอร์ด (คีย์บอร์ด 3 ชั้น สำหรับยานนี และคีย์บอร์ด 2 ชั้น จำนวน 2 ตัว สำหรับแบคอัพอีก 2 คน) กีตาร์เบส กลองทอมบ้า และ กลองชุด
ต่อมาภายหลังการแสดงครั้งนี้ ได้ถูกนำไปออกอากาศในสหรัฐอเมริกาผ่านเครือข่ายพีบีเอส และเป็นการแสดงสดของยานนีที่ได้รับความนิยมอย่างสูง บันทึกการแสดงชุด Yanni Live At The Acropolis จัดเป็นมิวสิกวิดีโอที่ขายดีเป็นอันดับที่สองตลอดกาล ออกวางจำหน่ายในปี พ.ศ. 2537 โดยทำยอดการวางจำหน่ายได้มากกว่าเจ็ดล้านฉบับทั่วโลก ทั้งในทวีปยุโรป ทวีปอเมริกาและทวีปเอเชีย
บทเพลง > Tribute

ในเดือนมีนาคม พ.ศ. 2540 ยานนีได้รับอนุญาตเป็นกรณีพิเศษ ให้ทำการเปิดการแสดงและบันทึกการแสดงสดที่ทัชมาฮาลในประเทศอินเดีย และต่อมาได้รับอนุญาตให้เปิดการแสดงสดภายในพระราชวังต้องห้ามในประเทศจีนเช่นกัน ภายหลังจากเสร็จสิ้นการแสดงทั้งสองแห่ง ยานนีได้ทำการรวมการแสดงสดทั้งสองครั้งในประวัติศาสตร์นี้ไว้ในอัลบั้มและวีดิทัศน์ชุด Tribute ซึ่งออกจำหน่ายในปีเดียวกัน
การรวบรวมการแสดงสดที่ทัชมาฮาลและพระราชวังต้องห้าม เป็นความคิดของยานนีในการรวบรวมเอาการแสดงทั้งสองแห่ง ที่ต่างสถานที่ วันและเวลา นำมาผสมผสานกันอย่างกลมกลืน เหมือนเป็นการถ่ายทำในสถานที่และวันเวลาเดียวกันได้อย่างน่าทึ่งและน่ามหัศจรรย์เป็นอย่างยิ่ง
บทเพลง > If I Could Tell You

ในปี พ.ศ. 2543 หลังจากหยุดพักการทำงานไปสองปี ยานนีออกอัลบั้มชุด If I Could Tell You ซึ่งเป็นอัลบั้มที่อัดในสตูดิโอครั้กแรกในรอบเจ็ดปี If I Could Tell You เป็นแนวดนตรีดนตรีสบาย ๆ สไตล์โรแมนติก ผสมผสานกลิ่นอายของแนวเพลงตะวันออกและตะวันตก  ที่ยานนีได้แรงบันดาลใจของตนเองในการแต่งเพลง ระหว่างออกแสดงคอนเสิร์ตทัวร์ตามสถานที่ต่าง ๆ  ทำให้ If I Could Tell You เป็นอัลบั้มเพลงที่ผสมผสานระหว่างวงเครื่องสายซิมโฟนีและวงออร์เคสตราได้อย่างลงตัว
บทเพลง > Ethnicity

ต่อมาในปี พ.ศ. 2546 - พ.ศ. 2547 ยานนีเปิดตัวอัลบั้ม Ethnicity ซึ่งเป็นการรวบรวมผลงานเพลงในอัลบั้มต่าง ๆ เช่น In my Time, Tribute และ Yanni Live At The Acropolis โดยเริ่มออกแสดงคอนเสิร์ตทัวร์ หลังจากห่างหายการแสดงไปนานถึงห้าปี โดยเริ่มจากโรงแรมมันฑะเลเบย์ ในลาสเวกัส รัฐเนวาดา ปี พ.ศ. 2547 ยานนีเริ่มแสดงทัวร์จากโรงแรมมันฑะเลเบย์อีกครั้ง ซึ่งอัลบั้มการแสดงสดได้ออกจำหน่ายในปี พ.ศ. 2549
บทเพลง > Yanni Live! The Concert Event

ภายหลังจากการออกแสดงคอนเสิร์ตทัวร์ในปี พ.ศ. 2547 - พ.ศ. 2548 ในมันฑะเลเบย์ ลาสเวกัส รัฐเนวาดา ยานนีออกอัลบั้มและวีดิทัศน์ชุดใหม่ ภายใต้ชื่อชุดอัลบั้ม Yanni Live และ Yanni Live! The Concert Event ในปี พ.ศ. 2549 โดยมีริค เวคเป็นโปรดิวเซอร์ควบคุมการผลิต
ต้นเดือนมีนาคม พ.ศ. 2549 มีการออกข่าวถึงกรณียานนี ถูกจับกุมในข้อหาทำร้ายร่างกายแฟนสาว ซิลเวีย บาร์เทส ต่อมาผลการสบสวนสาเหตุการทำร้ายร่างกายของยานนีได้ข้อสรุปจากอัยการเมืองปาล์มบีช รัฐฟลอริดา ซึ่งประกาศว่ายานนีไม่มีความผิดตามข้อกล่าวหา
ประวัติ

ชีวประวัติของยานนี ถูกตีพิมพ์ภายใต้ชื่อ "Yanni in Words" โดยเดวิด เรนซิน เป็นหนังสือที่รวบรวมชีวประวัติของยานนี ตั้งแต่ชีวิตในวัยเด็กที่เติบโตในเมืองกัวตามาลา ประเทศกรีซ ชีวิตในวัยรุ่นและในรั้วมหาวิทยาลัย การเข้าร่วมวงดนตรี "คามีเลียน" (Chameleon) ของชาร์ลี อดัมส์ จนกลายเป็นนักดนตรีและนักแต่งเพลงที่มีชื่อเสียงในปัจจุบัน รวมทั้งผลงานด้านอัลบั้มเพลงและวีดิทัศน์ทุกอัลบั้ม
Yanni in Words รวบรวมและบันทึกผลงานทางด้านดนตรีของยานนี ตั้งแต่อัลบั้มแรกคือ Optimystique ในปี พ.ศ. 2523 การแสดงสดครั้งแรกภายในโรงละครเอรอเดส อัตติกอส ในชุด Yanni Live At The Acropolis ที่ต่อมาได้รับความนิยมเป็นอย่างมาก และการแสดงครั้งประวัติศาสตร์ในสถานที่ที่ได้รับอนุญาตเป็นกรณีพิเศษ สำหรับจัดการแสดงในทัชมาฮาลในประเทศอินเดีย รวมทั้งการแสดงในพระราชวังต้องห้าม พระราชวังที่มีชื่อเสียงในประเทศจีนในชุด Tribute และการแสดงอีกหลายครั้งในสถานที่ต่าง ๆ เช่น การแสดงชุด Yanni Live at Royal ในกรุงลอนดอน
Yanni in Words ตีพิมพ์และวางจำหน่ายในเดือนกุมภาพันธ์ พ.ศ. 2546 ภายใต้การพิมพ์และจัดจำหน่ายโดยนิตยสารนิวยอร์กไทมส์
ประวัติ > รายละเอียดเพิ่มเติม

University of Minnesota News: Yanni honored at UMAA annual event
Speech by Yanni Chryssomallis, May 06, 2004, University of Minnesota Alumni Association
ผลงานเพลง > อัลบั้ม

พ.ศ. 2523 Optimystique
พ.ศ. 2529 Keys To Imagination
พ.ศ. 2530 Out Of Silence
พ.ศ. 2531 Chameleon Days
พ.ศ. 2532 Niki Nana
พ.ศ. 2533 Reflections Of Passion
พ.ศ. 2534 In Celebration Of Life
พ.ศ. 2535 Dare To Dream
พ.ศ. 2536 In My Time
พ.ศ. 2537 Yanni Live At The Acropolis
พ.ศ. 2540 Tribute
พ.ศ. 2543 If I Could Tell You
พ.ศ. 2546 Ethnicity
พ.ศ. 2552 Voices
พ.ศ. 2554 Truth of Touch